PENYELEWENGAN SYIAH 


PENGENALAN 

Perbezaan pendapat di kalangan umat Islam dalam bidang syariah atau 
perundangan Islam dianggap satu rahmat kerana di sebalik perselisihan pendapat 
ini telah membawa kepada pertemuan, perbincangan dan perbahasan di antara alim 
ulama yang pakar dalam bidang tersebut sehingga satu keputusan dapat dibuat. 

Walau bagaimanapun perbezaan pendapat dalam bidang politik dan akidah lebih 
cenderung kepada malapetaka serta peperangan saudara umat Islam, la 
mengakibatkan perpecahan di kalangan umat Islam yang tidak diinginkan oleh 
Rasulullah S.A.W dan seluruh umat Islam. Demikianlah kewujudan fahaman Syiah 
telah menimbulkan perpecahan di kalangan umat Islam. 


LATAR BELAKANG SYIAH 
Syiah Imam Dua Belas ( Ja’fariyah ) 

Kumpulan ini merupakan golongan Syiah yang terbesar di Iran dan merangkumi 
hampir 60% daripada penduduk lraq. Golongan ini juga menjadi kumpulan minoriti di 
beberapa buah negara seperti Pakistan, Afghanistan, Lebanon dan Syria. 

Syiah Zaidiyah 

Kumpulan yang dikenali dengan nama Syiah Imam Lima dan ia berkembang di 
Yaman dan hampir 40% daripada penduduk negara tersebut adalah pengikut Syiah 
Zaidiyah. 

Syiah Ismailiyah 

Kumpulan ini mempunyai Imam Tujuh dan pengikutnya dianggarkan seramai 2 juta 
orang. Kumpulan ini sekarang berpusat di India dan bertaburan di sekitar Asia 
Tengah, Iran, Syria dan Timur Afrika. 


FAKTOR-FAKTOR KEMUNCULAN FAHAMAN SYIAH 


1 . KEWAFATAN RASULULLAH S.A.W 

Terdapat sesetengah pihak yang berpendapat bahawa Saidina Ali lebih 
berhak menjadi imam lalu berpihak kepadanya. Pendapat ini juga dipegang 
oleh sebahagian puak Syiah dengan penafsiran khas mereka sendiri. 
Sementara selain Syiah pula mengkaitkan pendapat ini dengan pandangan 
yang mengatakan bahawa talian darah dengan Rasulullah S.A.W lebih berhak 
menjadi khalifah selepas Rasulullah S.A.W. 



2. KEMUNCULAN PERGERAKAN ABDULLAH B. SABA’ DI PENGHUJUNG 
ZAMAN UTHMAN R. A. 

Abdullah b. Saba’ adalah seorang Yahudi dari Yaman dan pengasas 
golongan Syiah Al-Sabaiyah yang merupakan golongan Syiah pelampau. Dia 
telah memeluk Islam pada zaman Uthman r.a, dan menjelajah ke kota-kota 
Islam dalam percubaannya untuk menyesatkan umat Islam. 

3. PEPERANGAN SIFFIN DAN MAJLIS TAHKIM 

Reaksi kepada puak Khawarij yang menentang Saidina Ali r.a dalam peristiwa 
Tahkim. Mereka melaungkan bahawa imam itu adalah hak umum bagi semua 
kaum muslimin tanpa wujud keutamaan antara orang Arab dengan bukan 
Arab, dan antara bangsa Parsi atau Habsyah. Puak Syiah dalam keadaan itu 
menjadikan imam hak di kalangan ahli bait Rasulullah S.A.W sahaja, dari 
keturunan Saidina Ali r.a. 

4. PEMBUNUHAN HUSSEIN R.A. 

Selepas peristiwa menyayat hati ini, lafaz Syiah mula digunakan untuk 
merujuk kepada mereka yang menyokong Saidina Ali r.a dan keturunannya. 


Kesimpulan : Sebahagian prinsip akidah bagi Syiah telah lahir pada tangan 
Abdullah b. Saba’, tetapi tidak timbul secara berkumpulan. Hanya selepas berlaku 
peristiwa di atas, terutama selepas pembunuhan Hussein, Syiah mula muncul 
sebagai suatu kumpulan yang berkembang berdasarkan prinsip-prinsip tertentu yang 
dilontarkan oleh Ibnu Saba’ di dalam suasana pemikiran bagi puak Syiah ketika itu. 


SYIAH DI MALAYSIA 

Syiah di Malaysia merupakan satu kelompok pecahan dari umat Islam yang 
merangkumi lebih kurang 10% dari seluruh umat Islam di dunia. Di Malaysia 
terdapat 3 kumpulan Syiah yang berkembang semenjak beberapa tahun yang lalu 
iaitu : 


Syiah Taiyibi Bohra (Dawood Bohra) 

Kumpulan ini berasal dari India dan di Malaysia ia dikenali dengan golongan yang 
memiliki Kedai Bombay. Kumpulan yang berpusat di daerah Kelang ini mempunyai 
tanah perkuburan dan masjidnya sendiri dan pengikutnya dianggarkan seramai 200 
hingga 400 orang. 



Syiah Ismailiyah Agha Khan 


Kumpulan yang dikenali dengan nama Kedai Peerbhai ini bergerak di sekitar 
Lembah Kelang. Jumlah pengikut tidak diketahui tetapi bilangannya lebih kecil dari 
kelompok Bohra. 


Syiah Ja’fariyah @ Imamah Ithna Assyariyyah. (Imam Dua Belas) 

Kumpulan Syiah ini dipercayai mula bertapak di Malaysia selepas kejayaan 
Revolusi Iran pada tahun 1979. Pengaruh ajaran dan fahaman kumpulan ini menular 
ke negara ini melalui bahan-bahan bacaan dan orang perseorangan samaada yang 
berkunjung ke Iran atau yang datang dari Iran. 

Fahaman Syiah ini bertambah meruncing apabila beberapa orang Pensyarah 
universiti tempatan telah memainkan peranan untuk menyebarkan fahaman Syiah 
Ja’fariyah secara serius kepada para pelajar di Institut Pengajian Tinggi. 


PENYELEWENGAN FAHAMAN SYIAH 

1. PENYELEWENGAN DARI SUDUT AKIDAH 

- Khalifah diwasiatkan secara Nas. 

- Imam adalah maksum. 

- Ilmu Allah berubah-ubah mengikut sesuatu peristiwa yang berlaku kepada 
manusia. 

- Kemunculan semula Imam Mahdi dan kumpulan orang yang telah mati untuk 
memberi keadilan. 

- Berpura-pura iaitu menyatakan dengan lisan yang menyalahi hati kerana takut 
kemudharatan diri walaupun yang disembunyikan itu perkara yang benar. 

- Konsep al-Mahdiah iaitu kepercayaan kepada Muhammad bin Hassan al-Askari 
sebagai imam Mahdi al-Muntazar. 

- Penyanjungan yang keterlaluan kepada Sayidina Ali. 

- Mengkafirkan para sahabat Rasulullah S.A.W. 

- Menuduh Abu Bakar, Umar, Uthman dan Muawiyah sebagai empat berhala 
Ouraisy serta pengikut-pengikut mereka adalah musuh Allah. 

- Hanya Ali dan para Imam sahaja yang menghafal dan menghimpun al-Quran 
dengan sempurna. 


Menghalalkan nikah mut’ah. 



- Menambah nama Saidina Ali dalam Syahadah. 

- Menolak Hadis yang diriwayatkan oleh Ahlu Sunnah Wal Jamaah sekalipun 
Hadis Mutawatir. 

2. PENYELEWENGAN DARI SUDUT SYARIAT 

Menolak Ijmak Ulama. 

Menolak Qias. 

Mengamalkan nikah mut’ah 


3. PELBAGAI PENYELEWENGAN UMUM 

Menziarahi kubur Saidina Hussein, ganjarannya syurga. 

Menyiksa tubuh badan sempena 10 Muharram bagi menangisi kematian 
Saidina Hussein. 

Menghina isteri-isteri nabi S.A.W. 

Mengharuskan jamak sembahyang dalam semua keadaan tanpa sebarang 
sebab. 

Imamah dan Khalifah sebahagian daripada rukun Islam dan ianya berlaku 
melalui nas. 

Sembahyang dhuha adalah bid’ah 
Islam bukanlah syarat wajib Haji. 

Wajib menyapu kedua-dua kaki dan tidak memadai hanya dengan membasuh 
kedua-duanya. 



PERBEZAAN DI ANTARA SYIAH DAN SUNNAH 


BIL 

SYIAH 

SUNNAH 

1 . 

Akidah 



* Mengenal Allah wajib dengan akal 

* Mengenal Allah wajib dengan syarak 
(Allah lah yang mewajibkan manusia 
mengenalnya). 


* Melihat Allah itu tidak harus dan 
mustahil samaada di dunia atau di 
akhirat. 

* Melihat Allah adalah harus di dunia 
dan di akhirat. Sesetengah 
berpendapat harus di akhirat sahaja. 


* Sifat Allah itu ialah zatNya. 

* Sifat Allah itu bukan zatNya. 

2. 

Kebangkitan nabi-nabi dan 
terpelihara mereka dari salah dan 
silap 



* Wajib Allah bangkitkan Nabi-nabi 
kerana ia menghampirkan manusia 
kepada Allah dan menjauhkan dari 
maksiat. 

* Tidak wajib ke atas Allah 
membangkitkan Nabi-nabi untuk 
menerangkan kepada manusia sumber 
kebaikan dan keburukan. 


* Nabi-nabi terpelihara daripada dosa 
besar atau kecil. 

* Dosa-dosa kecil harus dilakukan oleh 
Nabi-nabi samaada sengaja atau 
terlupa. Dosa besar pula 
berkemungkinan dilakukan dengan 
cara terlupa atau tidak disengajakan. 

3. 

Khalifah 



* Khalifah ditentukan dengan nas 
Nabi-nabi atau Imam yang 
terpelihara dari dosa. 

* Khalifah ditentukan dengan pemilihan 
dan sudah mencukupi ikrar taat setia 
dibuat walaupun oleh seorang sahaja. 


* Khalifah dan Imam dikehendaki 
terpelihara dari dosa. 

* Terpelihara dari dosa bukanlah syarat 
untuk menjadi Khalifah. 




KITAB UTAMA 


AWAS! Terdapat beberapa kitab utama Syiah yang telah dijadikan bahan rujukan, 
antaranya: 

1. Al-Sahabah, oleh: Haidar 

2. Ahlu al-Bait, oleh: Dr. Mahfuz Mohamed 

3. Minhaj Kebenaran dan Pendedahannya (Fiqh Lima Mazhab di antara Nas 
dan Ijtihad) oleh: Al-Hasan bin Yusuf al-Mutahhar. 

4. Kasyf al-Asrar, oleh : Ayatullah al-Khomeini 

5. Al-Hukumah al-lslamiah, oleh: Ayatullah al-Khomeini 

6. Al-Sab’ah Min al-Salaf, oleh: Ayatullah al-Murtadza az-Zubaidi 

7. Tahrir al-Wasilah, oleh: Ayatullah al-Khomeini 

8. Al-Muraja’at, oleh: Al-Sheikh Abdul Husin Syarafuddin al-Musawi 

9. Al-Usul Min al-Kafi, oleh: Al-Sheikh Abdul Husin Syarafuddin al-Musawi 

10. Peshawar Nights, oleh: Al-Sayyid Muhammad Rais al-Wahidin 

11. Mengapa Aku Memilih Ahlul Bait a.s?, oleh: Syeikh Muhammad Mar’i al- 
Amin al-Antaki -diterjemah oleh Prof. Madya Dr. Lutfi Ibrahim (thn 1993). 

12. Mafatih al-Jinan, oleh: Sheikh Abbas al-Qummi 



